Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 799/12/3307	Prievidza, 24.9.2012
EEČ : 2-27-71-2012

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prievidza
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v presne nezistený deň a čas v priebehu mesiaca XXXXX vzala z priestorov firmy XXXXX v Prievidzi, na XXXXX ulici č. XXXXX urnu s popolom XXXXX, čím spôsobila poškodenej XXXXX, nar. XXXXX, trvale bytom XXXXX, XXXXX č. XXXXX, škodu vo výške 80,- eur, napriek tomu, že bola Rozhodnutím Obvodného oddelenia  PZ XXXXX v blokovom konaní, číslo bloku XXXXX zo dňa XXXXX, právoplatným toho istého dňa, uznaná vinnou z priestupku proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov a bola jej uložená sankcia - pokuta vo výške 20,- eur
lebo je trestné stíhanie neprípustné podľa § 9 odsek 1 písmeno f
Odôvodnenie:
      Poverený príslušník Okresného riaditeľstva PZ XXXXX, Obvodného oddelenia PZ XXXXX jedným uznesením sp. zn. ORP-XXXXX/ XXXXX zo dňa XXXXX podľa § 199 ods. 1 Trestného poriadku začal trestné stíhanie a zároveň podľa § 206 ods. 1 Tr. por. vzniesol obvinenie XXXXX, rod. XXXXX, pre skutok právne kvalifikovaný ako prečin krádeže podľa § 212 ods. 2, písm. f) Tr. zákona na tom skutkovom základe, že v presne nezistený deň a čas v priebehu mesiaca XXXXX vzala z priestorov firmy XXXXX v Prievidzi, na XXXXX ulici č. XXXXX urnu s popolom XXXXX, čím spôsobila poškodenej XXXXX, nar. XXXXX, trvale bytom XXXXX, XXXXX č. XXXXX, škodu vo výške 80,- eur, napriek tomu, že bola Rozhodnutím Obvodného oddelenia  PZ XXXXX v blokovom konaní, číslo bloku XXXXX zo dňa XXXXX, právoplatným toho istého dňa, uznaná vinnou z priestupku proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov a bola jej uložená sankcia - pokuta vo výške 20,- eur,

Uznesenie o vznesení obvinenia zo dňa XXXXX bolo zákonné a opodstatnené, majúce oporu v dovtedy vykonanom dokazovaní, obvinená XXXXX sa dňa XXXXX v procesnom postavení podozrivej v zápisnici o výsluchu podozrivej v zmysle § 196 ods. 2 Tr. por. ku krádeži urny priznala.

Dňa XXXXX bola vypočutá v procesnom postavení poškodenej XXXXX, ktorá uviedla, že je dcérou obvinenej a pri následnej výpovedi dňa XXXXX po poučení v zmysle § 211 a nasl. Tr. por. nedala súhlas na trestné stíhanie svojej matky - obvinenej XXXXX.

V zmysle § 215 ods. 1, písm. d) Tr. poriadku prokurátor zastaví trestné stíhanie, ak je trestné stíhanie neprípustné podľa § 9 Tr. poriadku.

V zmysle § 9 ods. 1, písm. f) Tr. poriadku  trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie podmienené súhlasom poškodeného a nebol súhlas daný alebo bol vzatý späť.

V zmysle § 211 ods. 1 Tr. poriadku, trestné stíhanie pre trestný čin krádeže podľa § 212 a nasl. Tr. zákona (okrem iných trestných činov) proti tomu, kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď, možno začať a už v začatom trestnom stíhaní pokračovať iba so súhlasom poškodeného. Ak je poškodených jedným skutkom  niekoľko, stačí súhlas len jedného z nich.

V zmysle § 211 ods. 2 Tr. poriadku súhlas s trestným stíhaním môže poškodený výslovným vyhlásením vziať kedykoľvek, a to až dovtedy, kým sa odvolací súd odoberie na záverečnú poradu.    

V zmysle § 130 ods. 1, ods. 2 Tr. poriadku  právo odoprieť výpoveď ako svedok má príbuzný obvineného v priamom rade, jeho súrodenec, osvojiteľ, osvojenec, manžel a druh. Ak je obvinených viac a svedok je v uvedenom pomere len k niektorému z nich, má právo odoprieť výpoveď ohľadne iných obvinených len vtedy, keď nemožno oddeliť výpoveď, ktorá sa ich týka, od výpovede týkajúcej sa obvineného, s ktorým je svedok v tomto pomere. Svedok je oprávnený odoprieť vypovedať, ak by výpoveďou spôsobil nebezpečenstvo trestného stíhania sebe, svojmu príbuznému v priamom rade, svojmu súrodencovi, osvojiteľovi, osvojencovi, manželovi alebo druhovi, alebo iným osobám v rodinnom alebo obdobnom pomere, ktorých ujmu by právom pociťoval ako vlastnú ujmu. Svedok je oprávnený odoprieť vypovedať aj vtedy, ak by výpoveďou porušil spovedné tajomstvo alebo tajomstvo informácie, ktorá mu bola zverená ústne alebo písomne pod podmienkou mlčanlivosti ako osobe poverenej pastoračnou starostlivosťou.

Vzhľadom na splnenie vyššie citovaných zákonných podmienok som rozhodol tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú môže podať obvinený a poškodený do 3 dní odo dňa jeho oznámenia prostredníctvom tunajšej prokuratúry Krajskej prokuratúre v Trenčíne. Sťažnosť má  odkladný účinok. 

Mgr. Michal Vereš
prokurátor